laion/Wikipedia-Exotic huggingface dataset:
נבחרת קניה בכדורסל

נבחרת קניה בכדורסל היא נבחרת הכדורסל הלאומית של קניה. הדירוג הנוכחי של נבחרת קניה ברשימת הדירוג של פיב"א לנבחרות גברים, הוא המקום ה-93 בעולם, נכון ל-10 באוגוסט 2024, עלייה של 3 מקומות לעומת דירוג קודם. הישג השיא של הנבחרת הוא המקום הרביעי באליפות אפריקה בכדורסל, שאותה אירחה בשנת 1993. מאז הישג זה, לא השתתפה הנבחרת באליפות אפריקה או בכל טורניר משמעותי אחר. נבחרת קניה מעולם לא העפילה למשחקים האולימפיים או לאליפות העולם בכדורסל. דירוג לנבחרות לאומיות גברים באתר פיב"א
שונסוקה נקמורה

שונסוקה נקמורה (ביפנית: 中村俊輔; נולד ב-24 ביוני 1978 ביוקוהמה שביפן) הוא כדורגלן יפני המשחק בקבוצת יוקהומה. נקמורה הוא אחד מהשחקנים האסייתיים הבולטים ביותר ששיחקו באירופה, והוא אף היפני הראשון שהבקיע שער בליגת האלופות. נקמורה ידוע גם בשל הבעיטות החופשיות שלו. הוא החל את קריירת המועדונים שלו ביוקוהמה אף מרינוס, ולאחר מכן עבר לקבוצת רג'ינה קלצ'ו מאיטליה. ב-25 ביולי 2005 הוא עבר לקבוצת סלטיק תמורת סכום של 1.25 מיליון לירות שטרלינג. לאחר 4 עונות בסקוטלנד עבר לשחק בליגה הספרדית במדי קבוצת אספניול, לאחר שמומחים רבים סברו שהשחקן יחזור לשחק בקבוצת בה החל את הקריירה שלו. נקמורה חתם על חוזה לשתי עונות בלבד. נקמורה זכה עם נבחרת יפן בגביע אסיה בטורניר של שנת 2000 ובזה של שנת 2004, בו נבחר גם לשחקן המצטיין. הוא השתתף במונדיאל 1997 לנוער, ובאולימפיאדת סידני כחבר בסגל הנבחרת עד גיל 23. נקמורה היה עם נבחרת יפן בשני מונדיאלים: מונדיאל 2006, בו יפן הודחה בשלב הבתים, ומונדיאל 2010, בו יפן הודחה בשמינית הגמר נגד פרגוואי בפנדלים. מדיה וקבצים בנושא שונסוקה נקמורה בוויקישיתוף אתר האינטרנט הרשמי של שונסוקה נקמורה (ביפנית) שונסוקה נקמורה, ביישום טלגרם שונסוקה נקמורה, ברשת החברתית אינסטגרם שונסוקה נקמורה, באתר Transfermarkt שונסוקה נקמורה, באתר Soccerway שונסוקה נקמורה, באתר BDFutbol שונסוקה נקמורה, באתר WorldFootball.net שונסוקה נקמורה, באתר National Football Teams שונסוקה נקמורה, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
נבחרת ליבריה בכדורסל

נבחרת ליבריה בכדורסל היא נבחרת הכדורסל הלאומית של ליבריה. הדירוג הנוכחי של נבחרת ליבריה ברשימת הדירוג של פיב"א לנבחרות גברים, הוא המקום ה-85 בעולם, נכון ל-10 באוגוסט 2024, ללא שינוי לעומת דירוג קודם. נבחרת ליבריה היא מהנבחרות החלשות באפריקה ובעולם. הישג השיא של הנבחרת הוא המקום התשיעי, מתוך עשר נבחרות, באליפות אפריקה בכדורסל שנערכה בשנת 1983. הנבחרת השתתפה פעם נוספת באליפות אפריקה בכדורסל בשנת 2007 וסיימה במקום ה-16 האחרון. נבחרת ליבריה מעולם לא העפילה למשחקים האולימפיים או לאליפות העולם בכדורסל. דירוג לנבחרות לאומיות גברים באתר פיב"א
סמינומה

סמינומה (באנגלית: Seminoma) הוא סוג של סרטן האשכים. מקובל לחלק את סרטן האשכים לסרטן מסוג סמינומה ולסרטן שאיננו סמינומה, עקב השוני בפרוגנוזה ובשיטות הטיפול. בדרך כלל סרטן האשכים יוצר בשק האשכים גוש מוצק ההולך וגדל, שיכול להיות מכאיב למדי. לעיתים נקרעים כלי דם בתוך הגידול והתוצאה היא היווצרותו של גוש הגדל במהירות וגורם לכאבים עזים. לרוב, הרמות של שני הורמונים בדם, אלפא פטו פרוטאין וה-HCG עולה אצל גברים החולים בסרטן האשכים. סמינומה מהווה כ-30% עד 40% מכלל הגידולים של תאי הנבט של האשך. שיא שכיחותו אצל גברים בגיל 40, והוא לרוב אינו מתפתח אצל ילדים. רק בכמיעוט מן המקרים (3%) הסרטן מתפתח בשני האשכים (דו צידי). ישנם מספר סוגים של סמינומות שיתוארו בקצרה להלן, כאשר בכל הצורות של הסמינומה מדובר בגידולים גדולים, כאשר האשך יכול לגדול פי עשרה מהממדים הנורמליים שלו. סמינומה טיפוסית: סמינומה טיפוסית, או typical seminoma, הוא גידול הנוטה יותר מכולם להיות מורכב מסוג אחד ואחיד של תאים. הגידול בנוי מגושים של תאים הנקראים תאי סמינומה- אלו הם תאים גדולים, עגולים, בעלי גבולות חדים וציטופלזמה בהירה, המכילה גליקוגן ולעיתים ווקואלות של שומן. הגרעין של התא הסרטני הוא גדול. בין גושי התאים הסרטניים מפרידות מחיצות עדינות ובהן הסננה של לימפוציטים ותאי פלזמה, כאשר לעיתים ניתן למצוא במחיצות אלו גם גרנולומות הדומות לאלו של שחפת אך ללא נמק גבינתי. בכ- 10% מהסמינומות הנ"ל מופיעים תאי ענק אשר מפרישים את ההורמון HCG. סמינומה אנאפלסטית: כ- 10% מן הסמינומות הן אנאפלסטיות – כלומר, תאי הגידול אינם אחידים, לא סדירים וחסרי גבולות ברורים (מכאן השם). לגידול מסוג זה התנהגות תוקפנית יותר. סמינומה ספרמטוציטית: זוהי סמינומה מסוג נפרד, אשר שונה מיתר הסמינומות בכך שהיא לרוב פוגעת בגברים מבוגרים יותר, מעל גיל 50, והפרוגנוזה של גידול זה היא יחסית טובה, כיוון שהוא צומח באופן איטי יחסית וכמעט לעולם אינו שולח גרורות. לגידולים מסוג סמינומה יש את אחת הפרוגנוזות הטובות ביותר בין הגידולים הממאירים, בשיעור של למעלה מ-95% בקרב מטופלים המגיעים לטיפול בשלבים הראשונים של המחלה. מרבית החולים (70%) מגיעים לרופא כשהגידול מוגבל לאשך בלבד, ולכן ניתן לטפל באופן יעיל יחסית בסרטן זה, על ידי כריתת האשך, דבר שאינו פוגע בפוריות הגבר. הטיפול בסמינומה כולל הקרנות, כריתת אשך ובמקרים מתקדמים שימוש בכימותרפיה. מדיה וקבצים בנושא סמינומה בוויקישיתוף Testicular cancer הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פלנקס (מערכת נשק)

פלנקס (באנגלית: (Close In Weapon System) Phalanx CIWS) היא מערכת הגנה אקטיבית להשמדת טילים, רקטות וארטילריה בטווח קצר מבוססת תותחים מתוצרת ארצות הברית. הפלנקס מורכבת ממערכת תותחים אוטומטיים ומכ"ם אמריקאים. תותחי "פלנקס", אותם מייצרת החברה האמריקאית "ריית'יאון" (Raytheon), יועדו במקור להגנה על ספינות מפני טילים הנורים אליהן. סוללת "פלנקס" כוללת ארבעה תותחי M61A1 וולקן רב קניים בקליבר 20 מילימטרים ומכ"ם שעוקב אחר מעוף הטיל התוקף, מעריך את מסלולו ומורה לירות עליו מטווח של עד קילומטר וחצי. קצב האש של המערכת מגיע לחמישים עד שבעים וחמישה קליעים (פגזים) בשנייה, שמהירות הלוע שלהם עולה על קילומטר בשנייה. תותחים כאלה היו מותקנים בכל ספינות הטילים של חיל הים הישראלי. הכוחות המזוינים של ארצות הברית הפעילו תצורה יבשתית של מערכת זו בהצלחה בעיראק, שם היא מגינה על בסיסיו מירי טילים ופצצות מרגמה. ישראל שקלה להצטייד בתצורה היבשתית, כאשר מערכת כיפת ברזל עדיין הייתה בפיתוח אך בהמשך העדיפה להפנות את המשאבים לפיתוח כיפת ברזל עקב שטח כיסוי גדול יותר ועקב יכולת התמודדות עם איומים נוספים כגון רקטות גראד. כינויה הלא רשמי של המערכת הוא R2-D2 בשל דמיון הראדום של המערכת לרובוט מסדרת סרטי מלחמת הכוכבים. בשנת 1983 ו־1989 תוך כדי אימונים בירי חי של צי ארצות הברית נגד כטב"ם מטרה, יירטה המערכת את המטרה אולם שברי הכטב"ם נפלו על הספינה וגרמו לנזק ואף למוות. בשנת 1991 במלחמת המפרץ נורו לעבר ספינות ארצות הברית ובריטניה טילים עיראקיים, חלק מהטילים יורטו על ידי הפלנקס. בשנת 1996 הופל בטעות מפציץ A-6 אינטרודר של חיל הים האמריקאי, על ידי מערכת פלנקס של חיל הים היפני. הכוחות המזוינים של ארצות הברית ובריטניה הפעילו תצורה יבשתית של מערכת (בשם Counter-RAM) זו בעיראק, שם היא הגנה על בסיסיהם מירי טילים ופצצות מרגמה. ב-30 בינואר 2024, יירטה מערכת פלנקס בהצלחה טיל חות'י ששוגר כנגד משחתת אמריקנית בים האדום. ארצות הברית ארצות הברית הממלכה המאוחדת הממלכה המאוחדת ישראל ישראל קוריאה הדרומית קוריאה הדרומית בלגיה בלגיה תאילנד תאילנד טורקיה טורקיה יפן יפן מקסיקו מקסיקו ניו זילנד ניו זילנד פולין פולין פקיסטן פקיסטן פורטוגל פורטוגל ערב הסעודית ערב הסעודית אוסטרליה אוסטרליה בחריין בחריין קנדה קנדה מצרים מצרים הודו הודו טאיוואן טאיוואן מדיה וקבצים בנושא פלנקס בוויקישיתוף יוסי מלמן, 6,000 קליעים בדקה, באתר הארץ, 14 בפברואר 2008 יהושע בריינר‏, טילים נגד טילים (נגד טילים), באתר וואלה, 21 במרץ 2008 מידע על מערכת פלנקס, אתר חברת ריית'יאון אריה קיזל, וולקן פאלנקס שלב נוסף בלוחמת הנט"ל, 'בין גלים' 161 מרץ 1984 2. פלנקס קו ההגנה האחרון כנגד טילים באתר UK Navy Lookout (באנגלית) R2D2 ההיסטוריה והטכנולוגיה של הפלנקס באתר Naval Weapons (באנגלית) יוסי מלמן, שר הביטחון, אהוד ברק, הורה לרכוש מערכת הגנה נגד קסאמים, באתר הארץ, 21 באפריל 2009 יוסי מלמן, דו"ח מבקר המדינה: סחבת בפריסת תותחי וולקן-פלנקס ליירוט רקטות, באתר הארץ, 2 במרץ 2009 אילנה קוריאל ומיכל מרגלית, כל מה שרציתם לדעת על כיפת ברזל, כמעט, באתר ynet, 13 ביולי 2014 יהושע בריינר‏, טילים נגד טילים (נגד טילים), באתר וואלה, 21 במרץ 2008 Iwo Jima Officer Killed In Firing Exercise - Daily Press, web.archive.org, ‏2013-10-21 HUMAN ERROR CITED IN DOWNING OF NAVY PLANE BY JAPANESE, scholar.lib.vt.edu טים ריפלי, UK deploys Phalanx C-RAM system to protect forces in Iraq, Janes Defense Weekly, ‏2007-05-30 Oren Liebermann, Natasha Bertrand, US warship had close call with Houthi missile in Red Sea | CNN Politics, CNN, ‏2024-01-31 (באנגלית)
1726

שנת 1726 היא השנה ה-26 במאה ה-18. זוהי שנה רגילה, שאורכה 365 ימים. 1 בינואר 1726 לפי הלוח הגרגוריאני מקדים את 1 בינואר לפי הלוח היוליאני ב-11 ימים. כל התאריכים שלהלן הם לפי הלוח הגרגוריאני. כתיבת הספר מסעות גוליבר 28 באוקטובר – הוצאת הספר מסעי גוליבר 24 בדצמבר – ייסוד מונטווידאו 5 באפריל – בנג'מין הריסון, מושל וירג'יניה, מחותמי הכרזת העצמאות של ארצות הברית (נפטר ב-1791) 14 ביוני – ג'יימס האטון, גאולוג, רופא, חוקר טבע וכימאי סקוטי (נפטר ב-1797) 1 בספטמבר – פרנסואה אנדרה פילידור, מלחין ושחמטאי צרפתי (נפטר ב-1795) חגת להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1726 התחילה ביום י' בשבט ה'תפ"ו (לעומת זאת, אותה שנה לפי הלוח הגרגוריאני החלה 11 ימים מוקדם יותר, ב-כ"ח בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1726 לפי הלוח היוליאני Nothing. ילידי 1726‎ נפטרים ב-1726‎ מדיה וקבצים בנושא 1726 בוויקישיתוף
נורית אסיה

נוּרִית אַסְיָה (שם מדעי: Ranunculus asiaticus) היא מין צמח גאופיט רב-שנתי מסוג נורית. הנורית היא פרח מוגן בישראל, שבה היא פורחת במרכז וצפון הארץ בחודשים מרץ ואפריל. בניגוד לרוב מיני הנוריות, שצבען צהוב, רוב פרחי נורית אסיה הוא בצבע אדום בוהק ולעיתים יש מופעים של הפרח גם בצהוב ובכתום. בניגוד לכלנית המצויה, לנורית יש עלי גביע. עלי הנורית מסורגים ושפתם משוננת. מקור שם הפרח מערבית: "נוּר" בערבית פירושו אש. לפי משפחת הראובני, שם הפרח הוא "ניצנים". הם פירשו את הפסוק משיר השירים ”הַנִּצָּנִים נִרְאוּ בָאָרֶץ” (שה"ש ב', יב) – ניצנים משורש נ.צ.צ; ואכן עלי הנורית מתאפיינים בכך שהם נוצצים, והנוריות מסמלות את פריחת ראשית האביב. יתרה מזו: שם הפרח בשומרית ואכדית הוא "נִיסוּנֻ", ומכאן גם שמו של חודש ניסן. בישראל קיימים פרחים אדומים מועטים יחסית, והבולטים בהם הם הכלנית (כלנית מצויה), הנורית (נורית אסיה) והפרג (פרג אגסני). בגלל הדמיון בין הפרחים, ובפרט עקב צבעם האדום העז, רבים מתבלבלים ביניהם. הכלנית המצויה היא הראשונה שפורחת (מתחילה בסוף דצמבר או תחילת ינואר). היא בעלת לפחות 5 עלי כותרת, ובדרך כלל קיימת טבעת לבנה סביב בסיס האבקנים השחור. לכלנית אין עלי גביע, אך שושנת עלים נמצאת מספר סנטימטרים מתחת לפרח. אחריה מבחינת סדר הפריחה באה הנורית. גם לנורית לפחות 5 עלי כותרת אדומים ואבקנים שחורים, אך לה יש עלי גביע ואין לה טבעת לבנה. בדרך כלל, עליה נוצצים יותר מעלי הכלנית ולעיתים קרובות קרועים ובלויים יותר עקב פעילות החרקים האגרסיבית בתקופת פריחתה (סוף חודש פברואר ורוב חודש מרץ, תלוי במזג האוויר). האחרון שפורח הוא הפרג שיוצר גם הוא מרבדים אדומים באביב (חודשי מרץ, אפריל, מאי ולעיתים תחילת יוני). הפרג שונה מהכלנית והנורית. יש לו רק 4 עלי כותרת ובבסיסם כתמים שחורים גדולים. בפעילויות טבע לילדים נהוג להסביר הבדלים אלה באמצעות אגדה על שלוש נסיכות יפות המגיעות לנשף וכולן לובשות שמלה אדומה. כל נסיכה נוקטת בטקטיקה שונה (צעיף לבן, נצנצים או עגילים שחורים) כדי להיבדל מרעותה. ב-1 במרץ 2023, Canada Post, מנהלת הדואר של קנדה, הנפיק בול דואר המתאר Ranunculus asiaticus. הבול הונפק בחוברות ובגלילים וכגיליון למזכרת. כלנית מצויה פרג אגסני נורית אסיה, באתר NCBI (באנגלית) נורית אסיה, באתר צמח השדה נורית אסיה, באתר צמחיית ישראל וסביבתה נורית אסיה, באתר Tropicos (באנגלית) נורית אסיה, באתר GBIF (באנגלית) נורית אסיה, באתר The Plant List (באנגלית) נורית אסיה, באתר IPNI (באנגלית) נורית אסיה - אגדות ומידע מפורט מתוך האתר טיולים בארץ מגדיר צמחים אכרזת גנים לאומיים, שמורות טבע, אתרים לאומיים ואתרי הנצחה (ערכי טבע מוגנים), התשס"ה-2005 אצר צמח השדה, נורית אסיה, באתר צמח השדה נגה הראובני, בסוד אילן ושיח, תל אביב, תשי"ז, עמ' 67. "Ranunculus". Canada Post (באנגלית). 2023-03-01. ארכיון מ-2023-06-03. נבדק ב-2023-06-03. נורית אסיה בשלהי פריחתה. שימו לב לקרעים בעלים, עקב פעילות חרקים אגרסיבית בתקופת האביב נורית אסיה מרובת עלי כותרת, ברמת הגולן
יודישער פערלאג

יודישער פערלאג ("יִידִישֶר פֶרלָאג", מגרמנית: Jüdischer Verlag, "ההוצאה היהודית") היא הוצאת ספרים יהודית שנוסדה בברלין בשנת 1902. מייסדי ההוצאה היו חברי הפרקציה הדמוקרטית: מרטין בובר, חיים ויצמן, אפרים משה ליליין, ברתולד פייבל ודייוויס טריטש. בין השנים 1902–1907 עמד בראשה פייבל. ההוצאה נוסדה חודשים אחדים לאחר שמרטין בובר הכריז על הקמתהּ בקונגרס הציוני החמישי, כחלק מן המאבק למען גיבוש תרבות לאומית חילונית ולמען קידום מקום האמנות בתהליך התחייה הלאומית היהודית. מטרת ההוצאה הייתה לתרום להפצת האמנות היהודית, ולשם כך ביקש בובר את תמיכתהּ הכלכלית של ההסתדרות הציונית. בהוצאה יצאו לאור יצירות שנכתבו בגרמנית (פרוזה וספרי עיון) ותרגומים לגרמנית של ספרות ביידיש ובעברית. לאחר זמן החלה ההוצאה להדפיס גם ספרים בעברית. בין מפעלי ההוצאה: תרגום מלא של התלמוד הבבלי לגרמנית, בידי לזרוס גולדשמידט. ספרו של שמעון דובנוב "דברי ימי עם עולם" (בעשרה כרכים), שנכתב במקור ברוסית, אך פורסם לראשונה בתרגומו לגרמנית. יצירות מאת אחד העם, חיים נחמן ביאליק, בנימין זאב הרצל, מקס נורדאו, ארתור רופין וש"י עגנון (שגם עבד בהוצאה בצעירותו). בשנת 1931 יצאה לאור, בהוצאת שוקן, המהדורה הראשונה של כל סיפוריו של ש"י עגנון, בארבעה כרכים. ד"ר זיגמונד קצנלסון, מנהלה של "יודישער פערלאג" עצר את הפצתה של המהדורה, בנימוק שזכויות היוצרים על חלק מהסיפורים הן בידי "יודישער פערלאג". הסכסוך הסתיים כעבור כחמישה חודשים, לאחר שהוצאת שוקן רכשה את כל מלאי ספרי עגנון שבידי "יודישער פערלאג". בשנת 1937 עלה קצנלסון לארץ-ישראל, הקים את "הוצאה עברית", והעביר אליה את נכסיה של היודישער פערלאג, ובעיקר את זכויות היוצרים שהיו בידי ההוצאה. בשנת 1938 נסגרה "יודישער פערלאג" על ידי המשטר הנאצי. בשנת 1958 נפתחה ההוצאה מחדש, וב-1990 נרכשה השליטה בה על ידי Suhrkamp Verlag. מדיה וקבצים בנושא יודישער פערלאג בוויקישיתוף Jüdischer Verlag, The George Washington University תצלום מייסדי ה"יודישער פערלאג", מתוך הארכיון הציוני (בספריית אוניברסיטת הרווארד)
נבחרת לוב בכדורסל

נבחרת לוב בכדורסל היא נבחרת הכדורסל הלאומית של לוב. הדירוג הנוכחי של נבחרת לוב ברשימת הדירוג של פיב"א לנבחרות גברים, הוא המקום ה-95 בעולם, נכון ל-10 באוגוסט 2024, ירידה של 2 מקומות לעומת דירוג קודם. הנבחרת סיימה פעמיים במקום החמישי באליפות אפריקה בכדורסל. בפעם הראשונה, בשנת 1965, היא סיימה במקום החמישי והאחרון בטורניר ובשנת 1970 היא סיימה במקום החמישי מתוך שבע נבחרות. בשנת 1978 השתתפה שוב הנבחרת באליפות וסיימה במקום העשירי והאחרון. בשנת 2009 לוב אירחה את אליפות אפריקה, בפעם הראשונה בתולדותיה, וסיימה במקום ה-11. נבחרת לוב מעולם לא העפילה למשחקים האולימפיים או לאליפות העולם בכדורסל. דירוג לנבחרות לאומיות גברים באתר פיב"א
מנשה רז

מנשה רז (נולד ב-28 באוגוסט 1946) הוא עיתונאי, במאי טלוויזיה, עורך, קריין, מגיש ומנחה טלוויזיה ורדיו. עורך ומנחה התוכנית "מסיבת עיתונאים" בערוץ 1. רז נולד בגדרה ומתגורר כיום בהרצליה. אביו, אריה רז, שרת כאל"ם בצה"ל. רז התגייס לעתודה האקדמית הצבאית ובמהלך הלימודים באוניברסיטה השתתף בקורס קריינים בקול ישראל. הוא עזב את העתודה והתגייס לשירות בגלי צה"ל ככתב צבאי, עורך ומגיש תוכניות. עם שחרורו מצה"ל הוא השלים את הלימודים בחוג למדעי המדינה ויחסים בינלאומיים באוניברסיטה העברית והצטרף לקול ישראל. במסגרת עבודתו בקול ישראל הגיש רז מגוון תוכניות, בהן מהדורות חדשות, תוכניות מוזיקה קלה ופופ, מצעד הפזמונים העברי והיה המגיש והמנחה הראשון של התוכנית "שירים ושערים". בסוף שנת 1972 הצטרף רז לטלוויזיה הישראלית ככתב חדשות ובמאי סרטים דוקומנטריים. הוא זכה בפרס כינור דוד לסרט הדוקומנטרי הטוב של השנה (1979) על סדרת סרטים דוקומנטאריים שביים על מצב בתי הסוהר בישראל. בעקבות שידור הסדרה בטלוויזיה, הוקמה ועדת קנת לבדיקת מצב בתי הכלא בישראל. רז שימש בתפקידים שונים במסגרת הערוץ הראשון, בהם עורך ומנחה מבט לחדשות, כתב במגוון רחב של תחומים כמו: פוליטי, צבאי ועוד, עורך ומגיש התוכניות "משחק השבת" ו"מסיבת עיתונאים". במסגרת שירות המילואים בצה"ל היה רז אחראי על התיעוד המבצעי של חיל-האוויר, ונטל חלק בתיעוד מבצעים ופעולות שונות של חיל-האוויר. במשך חמש שנים כיהן רז כמרצה מן החוץ בחוג לקולנוע וטלוויזיה באוניברסיטת תל אביב. כמו כן הוא שימש כמרצה מן החוץ במכללת תל-חי, במכללת ספיר, במכללה למנהל ובקורס יחסי ציבור באוניברסיטת בר-אילן. בשנת 1999 פרש רז מרשות השידור ושימש כאחראי על מערך התקשורת והדוברות של מפלגת המרכז לקראת הבחירות לכנסת. לאחר הבחירות מונה רז כמנכ"ל קרן גבריאל שרובר ולאחר מכן שימש כמנהל התקשורת של חברת IMAGESAT – חברה בת של התעשייה האווירית לישראל. בשנת 2003 שב לעשייה העיתונאית כמנחה וכתב בחברת החדשות של ערוץ 10. ב-2011 הכריז רז על כוונתו לרוץ לכנסת מטעם מפלגת קדימה. בשנת 2014, לאחר מבצע צוק איתן עבר להתגורר בקיבוץ נחל עוז במשך שנה[דרוש מקור]. רז היה חבר במספר ועדות ומועצות מנהלים בהם ועדה מיוחדת להסברה של ההסתדרות הרפואית בישראל, הנהלת המועצה לשלום ולביטחון, דירקטוריון מת"ב. בין סרטיו הבולטים של רז: "גשמי קיץ" – יחד עם רם לנדס על ההתנתקות מזווית הראייה של הפיקוד בצה"ל; "האחת" – טייסת 201 במלחמת יום הכיפורים; תיעוד שיגור לוויין הצילום ארוס A1; "הפלמ"ח במאבק נגד הבריטים"; "ההעפלה אחרי שואת היהודים באירופה – הפל"ים"; "פרידה מסיני" – פינוי בסיסי חיל-האוויר ופינוי בסיסי צה"ל מסיני. ביקור משלחת קציני צה"ל באתרי השואה בפולין – בשיתוף דובר צה"ל. רוברט מקסוול בישראל; מאה שערים של נטורי קרתא. בקולו שידר את יציאת כוחות צה"ל מלבנון אל רצועת הביטחון, בסיום הסרט "שתי אצבעות מצידון", בהפקת דובר צה"ל. מדיה וקבצים בנושא מנשה רז בוויקישיתוף קטע מתוך טקס פרס תפוח הזהב לשנת 1990 מזל מועלם, שיחת היום, "מנשה רז, מה פשר הצטרפותך לקדימה כעת?", באתר הארץ, 19 במאי 2011 יובל מלחי, מנשה רז עדיין מתרגש – יציאת אתיופיה, באתר "קטעים בהיסטוריה", 10 בנובמבר 2020 אטילה שומפלבי, העיתונאי מנשה רז: ארוץ לכנסת מטעם קדימה, באתר ynet, 17 במאי 2011
פיליפ ריצ'י

פיליפ ריצ'י (אנגלית: Philip Richie; נולד ב-30 במאי 1980 בסקרמנטו שבקליפורניה) הוא כדורסלן-עבר אמריקאי ששיחק בעמדת הפאוור פורוורד. גובהו 2.03 מטרים. ריצ'י, בוגר אוניברסיטת המדינה של אורגון. לאחר שלא נבחר בדראפט ה-NBA 2003 הוא ניסה להתקבל לסקרמנטו קינגס מליגת ה-NBA, והוחתם על חוזה אך שוחרר לפני פתיחת העונה והחל את קריירת הבוגרים שלו בהאנטסוויל מליגת ה-NBDL. בעונת 2004/2005 חתם ריצ'י במנרסה מהליגה הספרדית, ובעקבות יכולתו הטובה הוחתם לעונה נוספת. אולם, בעונתו השנייה בקבוצה הוא לא זכה לדקות משחק רבות בשל צירופו של רודני וייט, ועזב את מנרסה בסיום העונה. בעונת 2006/2007 שיחק ריצ'י בקבוצה הדרום קוריאנית פוסאן מג'יק ווינגס, בה שיתף פעולה עם ארון מגי. הוא העפיל עם הקבוצה עד לגמר הפלייאוף של הליגה, בו היא הפסידה את האליפות במשחק השביעי. לאחר מכן חזר ריצ'י לאירופה וחתם במועדון הצרפתי לה מאן, עמו הפסיד פעמיים למכבי תל אביב ביורוליג למרות שהצטיין במשחק בצרפת עם 17 נקודות. את העונה סיים ריצ'י עם ממוצעים של 10.3 נקודות ו-3.3 ריבאונדים ב-19 דקות למשחק. בנובמבר 2008 חתם ריצ'י בעירוני נהריה, איתה הגיע לפלייאוף אך הסתכסך כלכלית עם הקבוצה שביקשה ממנו לקצץ כ-20,000 דולרים משכרו כחלק מתוכנית ההבראה של המועדון. בקיץ 2009 הוזכר כמועמד להפועל ירושלים אך לבסוף בחר לשחק בעונת 2009/2010 בנימבורק הצ'כית איתה השתתף ביורוקאפ. ב-2010 הצטרף למועדון היפני טויוטה אלווארק בו שיחק עד שפרש ב-2014. מדיה וקבצים בנושא פיליפ ריצ'י בוויקישיתוף פיליפ ריצ'י, ברשת החברתית אקס (טוויטר) פרופיל, באתר Sports-Reference פרופיל, באתר eurobasket פרופיל, באתר היורוליג פרופיל, באתר ליגת העל הספרדית בכדורסל (בספרדית)
נבחרת מאוריטניה בכדורסל

נבחרת מאוריטניה בכדורסל היא נבחרת הכדורסל הלאומית של מאוריטניה. הדירוג הנוכחי של נבחרת מאוריטניה ברשימת הדירוג של פיב"א לנבחרות גברים, הוא המקום ה-159 בעולם, נכון ל-10 באוגוסט 2024, ללא שינוי לעומת דירוג קודם. הישג השיא של נבחרת מאוריטניה הוא המקום השישי באליפות אפריקה בכדורסל שנערכה בשנת 1985. נבחרת מאוריטניה מעולם לא העפילה למשחקים האולימפיים או לאליפות העולם בכדורסל. דירוג לנבחרות לאומיות גברים באתר פיב"א
נבחרת מוזמביק בכדורסל

נבחרת מוזמביק בכדורסל היא נבחרת הכדורסל הלאומית של מוזמביק. הדירוג הנוכחי של נבחרת מוזמביק ברשימת הדירוג של פיב"א לנבחרות גברים, הוא המקום ה-106 בעולם, נכון ל-10 באוגוסט 2024, עלייה של 5 מקומות לעומת דירוג קודם. הישג השיא של נבחרת מוזמביק הוא המקום החמישי באליפות אפריקה בכדורסל שנערכה בשנת 1983. נבחרת מוזמביק מעולם לא העפילה למשחקים האולימפיים או לאליפות העולם בכדורסל. דירוג לנבחרות לאומיות גברים באתר פיב"א
היימיש

"היימיש: זשורנאל פאר ליטעראטור, קריטיק און סאציאלע פראבלעמען" (יידיש: "כתב עת לספרות, לביקורת ולבעיות חברתיות"; "היימיש" פירושו "בֵּיתי") היה כתב עת חודשי ביידיש לספרות, ביקורת ונושאים חברתיים. המוציא לאור והעורך של העיתון היה הסופר והעיתונאי משה גרוסמן. הגיליון הראשון של "היימיש" יצא לאור בישראל בחודש יוני 1956 והאחרון בספטמבר 1961, עם מותו של העורך. סך הכל נערכו ופורסמו על ידי גרוסמן שישים ושישה גליונות. לאחר מותו פורסמו שלושה גליונות כפולים נוספים של "היימיש" על ידי רעיתו רוזה (רחל) ועורכים מקצועיים, ומאז פסק להופיע. "היימיש" הופץ בארץ ישראל ובתפוצות, ועורר סקרנות ועניין. כתב העת היווה מקום שבו התאפשר ביטוי חופשי בנושאים ספרותיים וחברתיים, וכן מקום פרסום לשירים, סיפורים ומאמרי ביקורת מאת אנשי רוח, ספרות וחברה יידים מכל העולם. ערך זה הוא קצרמר בנושא יידיש ובנושא כתבי עת. אתם מוזמנים לתרום לוויקיפדיה ולהרחיב אותו.
נבחרת רואנדה בכדורסל

נבחרת רואנדה בכדורסל היא נבחרת הכדורסל הלאומית של רואנדה. הדירוג הנוכחי של נבחרת רואנדה ברשימת הדירוג של פיב"א לנבחרות גברים, הוא המקום ה-92 בעולם, נכון ל-10 באוגוסט 2024, ללא שינוי לעומת דירוג קודם. נבחרת רואנדה השתתפה שש פעמים באליפות אפריקה בכדורסל והישג השיא שלה הוא המקום התשיעי, בו סיימה בשנת 2009. נבחרת רואנדה מעולם לא העפילה למשחקים האולימפיים או לאליפות העולם בכדורסל. דירוג לנבחרות לאומיות גברים באתר פיב"א
נבחרת דרום אפריקה בכדורסל

נבחרת דרום אפריקה בכדורסל היא נבחרת הכדורסל הלאומית של דרום אפריקה. הדירוג הנוכחי של נבחרת דרום אפריקה ברשימת הדירוג של פיב"א לנבחרות גברים, הוא המקום ה-124 בעולם, נכון ל-10 באוגוסט 2024, ללא שינוי לעומת דירוג קודם. נבחרת דרום אפריקה נחשבת לנבחרת חלשה ולמרות שהשתתפה תשע פעמים באליפות אפריקה בכדורסל, ארבע פעמים מתוכן היא סיימה במקום האחרון. הישג השיא של הנבחרת הוא המקום התשיעי באליפות אפריקה בכדורסל בשנת 2003. נבחרת דרום אפריקה מעולם לא העפילה למשחקים האולימפיים או לאליפות העולם בכדורסל. דירוג לנבחרות לאומיות גברים באתר פיב"א
נבחרת זמביה בכדורסל

נבחרת זמביה בכדורסל היא נבחרת הכדורסל הלאומית של זמביה. הדירוג הנוכחי של נבחרת זמביה ברשימת הדירוג של פיב"א לנבחרות גברים, הוא המקום ה-143 בעולם, נכון ל-10 באוגוסט 2024, ירידה של 3 מקומות לעומת דירוג קודם. נבחרת זמביה השתתפה פעם אחת באליפות אפריקה בכדורסל בשנת 1989 וסיימה במקום העשירי. נבחרת זמביה מעולם לא העפילה למשחקים האולימפיים או לאליפות העולם בכדורסל. דירוג לנבחרות לאומיות גברים באתר פיב"א
דונה דונה

דונה דונה (בכתיב יידי: דאָנאַ דאָנאַ) או דאָס קעלבל (מיידיש. בתרגום לעברית: "העגל") הוא שיר יידי שנכתב בארצות הברית ב-1940 על ידי אהרון צייטלין והולחן בידי שלום סקונדה. השיר זכה לפופולריות בארצות הברית ובמדינות אחרות בעולם, ובכללן ישראל, שבהּ בוצע לראשונה ב-1962 על ידי נחמה הנדל, שאף תרגמה את מילות השיר מיידיש לעברית. השיר נכתב במקור עבור המחזמר ביידיש "אסתרק'ה", שהועלה בניו יורק בשנים 1940–1941. התרגום הראשון מיידיש לאנגלית נעשה על ידי סקונדה אך השיר לא זכה לפופולריות. ב-1956 תרגמו את השיר לאנגלית ארתור קודש וטדי שוורץ ושינו את מילות הפזמון מ"דאנא דאנא ... דאן" ל"דונה דונה... דון". בשנת 1960 ביצעה את השיר זמרת העם האמריקאית ג'ואן באאז, והשיר בביצועה זכה לפופולריות רבה. ב-1965 ביצע את השיר הזמר דונובן, שגם ביצועו זכה לפופולריות. כמו כן גם הזמרת הוולשית מרי הופקין ביצעה את השיר. השיר תורגם לשפות רבות, ובכללן גרמנית, צרפתית, יפנית, רוסית ועברית. ביפן השיר אף הוכנס לתוכנית הלימודים בבתי הספר. לעומת זאת, המשטר הרודני בקוריאה הדרומית אסר בתקופה מסוימת את השמעת השיר בשל טענה כי הוא בעל נטייה קומוניסטית. בין הזמרים שביצעו את השיר בולטים ג'ואן באאז, דונובן, נחמה הנדל, ג'וזי כץ (באלבום שבעים שמונים), חוה אלברשטיין (ביידיש), הצמד אבי עופרים ואסתר עופרים, תיאודור ביקל, אביבה סמדר, קלוד פרנסואה ופיטר סו ומארק וגם מקהלת הילדים הפינית טפיולה. נראה כי משמעות המילים שבפזמון המקורי הן הקריאות שבהן נהגו העגלונים לעודד את סוסיהם המושכים את עגלתם. העורך המוזיקלי הוותיק, ישראל דליות, סיפר כי נחמה הנדל שתרגמה את השיר לעברית וביצעה אותו לראשונה בקול ישראל ב-1962, החליטה לשמור על מילות הפזמון שהתפרסמו באנגלית בביצועה של ג'ואן באאז. בשנת 1983 פרסם המעבד גיל אלדמע את גרסתו לשיר. מידע על היצירה "דונה דונה" באתר מיוזיק בריינז סרטון השיר "דונה דונה" באתר יוטיוב "דונה דונה" באתר בית לזמר העברי מילות השיר "דונה דונה" באתר שירונט תווים לשיר סרטון השיר באנגלית בביצוע ג'ון באאז באתר יוטיוב סרטון השיר בעברית בביצוע נחמה הנדל באתר יוטיוב סרטון השיר ביידיש בביצוע נחמה הנדל באתר יוטיוב סרטון השיר ביידיש בביצוע אביבה סמדר באתר יוטיוב סרקטון השיר ביידיש בביצוע ליאו פולד באתר יוטיוב מידע על דונה דונה בקטלוג הספרייה הלאומית המחזמר שנכתב על ידי צייטלין מבוסס על האגדה אודות אסתרק'ה שעל פי האגדה הייתה פילגשו של מלך פולין YIVO | Esterke, yivoencyclopedia.org דונה דונה מקהלת הילדים מפינלנד -טפיולה בעברית מילים אהרון צייטלין לחן שלום סקונדה עברית נחמה הנדל, נבדק ב-2022-04-18 תגובות למוסף "הארץ", באתר הארץ, 17 באפריל 2009 אתר הספרייה הלאומית, ערך גיל אלדמע, "דאנא דאנא", (זמר), (נושא ישן : סוזשעט : בעלי חיים, פייגל, עופות, נושא ישן : פריהייט, נושא ישן : הרכב מקהלה (ס.א.ט.ב.)), אהרן צייטלין, שלום סקונדה, גיל אלדמע, זמריה - שיר (3), 1983.